הארכיון של אנה

הארכיון של אנה (באנגלית: Anna’s Archive) היא ספריית צללים חינמית וללא מטרת רווח, המספקת גישה מקוונת לספרים וחומרים כתובים ולמידע עליהם ממגוון מקורות באמצעות רב מנוע. הספרייה הוקמה על ידי צוות ארכיונאים אנונימיים כתגובה למאמצי איגוד המוציאים לאור הבריטי וגילדת המחברים האמריקאית יחד עם רשויות החוק לסגור את האתר Z-library בנובמבר 2022.

לטענת בעלי הארכיון, הוא מעניק גישה לקבצים ולמטא-דאטה של ספריות הצללים Open Library , Sci-Hub, Z-Library ועוד,<ref></ref> מספק את המסת"ב שלהם ואינו מפר זכויות יוצרים אלא מנגיש את המידע הזמין באינטרנט. האתר מציין כי הוא הוקם ללא מטרות רווח ומקבל תרומות כדי לכסות על עלות התפעול שלו.<ref name=":0"></ref><ref></ref> נכון ליולי 2024, באתר נטען כי בו "36,228,256 ספרים, 102,415,627 מאמרים - שמורים לעד".<ref></ref>

== תיאור ==
מטרותיו המוצהרות של הארכיון של אנה הן שימור וגיבוי של כל הידע והתרבות האנושיים, והנגשתם לכל אדם בעולם.<ref name=":0" /> מפעילי האתר סבורים כי מידע רוצה להיות חופשי ומאמינים שמידע צריך לזרום בחופשיות. ולכן המיזם מאגד מגוון חומרים, כולל ספרים, מאמרים, ספרי קומיקס, מגזינים ועוד מתוך מספר ספריות צללים באתר אחד, ומאפשר שכפול, הורדה והעתקה של החומרים כדי לשמר את הידע "לנצח".<ref name=":0" /> האתר והמידע בו נגישים בקוד פתוח , מה שמוביל את מפעילי האתר לטעון כי אי אפשר לסגור את האתר, משום שהוא "מיד יצוץ מחדש".<ref></ref><ref></ref> על פי האתר, הוא קורא להפיץ את השמועה על הארכיון של אנה, ברשתות החברתיות, או בכל מקום אחר כי מפעיליו "אינם מאמינים בשומרי סף".<ref></ref>

== סטטוס משפטי ==

==== איטליה ====
ב-4 בדצמבר 2023 הגיש איגוד המו"לים האיטלקי AIE , המייצג 90% מהשוק המקומי, תלונה נגד האתר בטענה להפרת זכויות יוצרים.<ref name=":1"></ref> בדיקה של הרשויות באיטליה העלתה כי לפחות כמה משרתי החברה ממוקמים בקייב שבאוקראינה וכי האתר אכן מפר זכויות יוצרים על פי החוק במדינה. בעקבות הממצאים, בתחילת 2024 רגולטור התקשורת AGCOM ציווה על ספקיות התקשורת במדינה לחסום את הגישה לאתר.<ref name=":1" /><ref></ref>

==== ארצות הברית ====
בינואר 2024 הגישה ענקית הקיטלוג OCLC תביעה נגד האתר ומפעיליו, בטענה שנגרמו לה נזקים כספיים כשאלה פרצו את WorldCat ושחררו את המידע בו לציבור, מאחר שהחברה נאלצה להתמודד במשך שנה עם תקיפות סייבר חוזרות ונשנות על שרתי הקטלוג מסתיו 2022, שפגעו במהירות ובתפעול של האתר ודרשו ממנה להשקיע 1.4 מיליון דולרים בתחזוקת האתר. התביעה, שהוגשה בבית המשפט המחוזי של דרום אוהיו , מציינת את "מריה דולורז אנסטסיה מטיאנזו", מוושינגטון ואת "ג'ון דואז #1-20" (20 מפעילים אנונימיים) כמפעילי האתר, ודורשת תשלום נזקים, כמו גם פיצויים וענישה.<ref>[https://torrentfreak.com/images/oclc-vs-anna.pdf כתב התביעה] </ref><ref></ref><ref></ref>

==== הולנד ====
במרץ 2024, בעקבות בקשת ארגון זכויות היוצרים ההולנדי BREIN , הוציא בית המשפט המחוזי שלרוטרדם "צו דינמי", המאפשר לחסום בקלות את הגישה לאתר במקרה של החלפת כתובת, המורה על ספקיות התקשורת בהולנד לחסום את הגישה לאתר, בשל הפרת זכויות יוצרים.<ref></ref> <ref></ref>

== פיתוח עתידי ==
ב-3 באוקטובר 2023 הארכיון דיווח כי הוא ביצע גרידת נתונים לקטלוג המאוחד WorldCat כצעד נוסף במיפוי ושימור של "כל הספרים בעולם", ו"מורשתה של האנושות".<ref></ref> בסוף ספטמבר הודיעה הספרייה כי פיתחה אפשרות חדשה שזמינה בגרסת בטא בדף הבית שלה, בה כמו ב-Sci-Hub, ניתן להזין DOI ולקבל בחינם את המאמר האקדמי המבוקש, וכי בניגוד לSci-Hub, הספרייה תמשיך להעלות מאמרים חדשים למאגר.<ref>https://x.com/annaarchivist/status/1707256578649284890?s=46&t=7mLOYCHvFd4RzFMVttc9aw</ref>

== קישורים חיצוניים ==

* [https://www.reddit.com/r/Annas_Archive/ הארכיון של אנה] ברשת Reddit

== הערות שוליים ==

קטגוריה:ספריות דיגיטליות
קטגוריה:שיתוף קבצים
קטגוריה:מנועי חיפוש
קטגוריה:אקטיביזם מקוון
קטגוריה:ספריות צללים